
[bookmark: _Hlk141265157][bookmark: _Hlk141553624]Евразия экономикалык бирлигине мүчө мамлекеттер экономикалык өнүгүүнүн туруктуулугун аныктоочу макроэкономикалык көрсөткүчтөрдүн сандык маанилеринен ашып кеткен учурда экономикалык кырдаалды турукташтырууга багытталган биргелешкен чараларды жана сунуштамаларды иштеп чыгуунун жана кабыл алуунун тартибине өзгөртүүлөрдү киргизүү жөнүндө 


Макулдашылган макроэкономикалык саясат жүргүзүү жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге карата № 14 тиркеме) 3-пунктунун 5-пунктчасына, 
4-пунктунун 2-пунктчасынын төртүнчү абзацына жана 3-пунктчасынын экинчи абзацына ылайык Евразия экономикалык комиссиясынын Коллегиясы чечти: 
1. Евразия экономикалык комиссиясынын Коллегиясынын 
2018-жылдын 23-январындагы № 9 чечими менен бекитилген Евразия экономикалык бирлигине мүчө мамлекеттер экономикалык өнүгүүнүн туруктуулугун аныктоочу макроэкономикалык көрсөткүчтөрдүн сандык маанилеринен ашып кеткен учурда экономикалык кырдаалды турукташтырууга багытталган биргелешкен чараларды жана сунуштамаларды иштеп чыгуунун жана кабыл алуунун тартибине тиркемеге ылайык өзгөртүүлөр киргизилсин.
2. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

	
Евразия экономикалык комиссиясынын Коллегиясынын төрагасы

	

  М. Мясникович

		ТИРКЕМЕ
Евразия экономикалык комиссиясынын Коллегиясынын 2023-жылдын 
28-мартындагы № 38 чечимине карата







Евразия экономикалык бирлигине мүчө мамлекеттер экономикалык өнүгүүнүн туруктуулугун аныктоочу макроэкономикалык көрсөткүчтөрдүн сандык маанилеринен ашып кеткен учурда экономикалык кырдаалды турукташтырууга багытталган биргелешкен чараларды жана сунуштамаларды иштеп чыгуунун жана 
кабыл алуунун тартибине киргизилүүчү
ӨЗГӨРТҮҮЛӨР

1. 1-пункт төмөнкү редакцияда баяндалсын:
«1. Ушул Тартип Макулдашылган макроэкономикалык саясат жүргүзүү жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге карата № 14 тиркеме) 3-пунктунун 
5-пунктчасына, 4-пунктунун 2-пунктчасынын төртүнчү абзацына жана 
3-пунктчасынын экинчи абзацына ылайык иштелип чыкты жана Евразия экономикалык комиссиясынын (мындан ары – Комиссия) жана Евразия экономикалык бирлигине мүчө мамлекеттердин экономикалык, каржы тармактарында мамлекеттик саясатты калыптоо жана укуктук жөнгө салуу боюнча функцияларды жүзөгө ашырган органдарынын, анын ичинде улуттук (борбордук) банктарды (мындан ары ылайыгына жараша – Бирлик, мүчө мамлекеттер, ыйгарым укуктуу органдар) кошо алганда, иш-аракеттеринин ырааттуулугун аныктайт, 2014-жылдын 29-майындагы Евразия экономикалык бирлиги жөнүндө келишимдин 63-беренеси менен белгиленген, экономикалык өнүгүүнүн туруктуулугун аныктоочу макроэкономикалык көрсөткүчтөрдүн сандык маанилерин (мындан ары – макроэкономикалык көрсөткүчтөрдүн сандык маанилери) мүчө мамлекет ашып кеткен учурда төмөнкүлөрдү иштеп чыгуу жана кабыл алуу максатында:
а) экономикалык кырдаалды турукташтырууга жана макроэкономикалык көрсөткүчтөрдүн сандык маанилерин калыбына келтирүүгө багытталган зарыл иш-аракеттер бөлүгүндө сунуштарды камтыган Комиссиянын сунуштамаларын (мындан ары – сунуштамалар);
б) экономикалык кырдаалды турукташтырууга жана макроэкономикалык көрсөткүчтөрдүн сандык маанилерин калыбына келтирүүгө багытталган сунуштамалык мүнөздөгү эки же андан көп мүчө мамлекеттин биргелешкен чараларын (мындан ары – биргелешкен чаралар).». 
[bookmark: _GoBack]2. Төмөнкү мазмундагы 61-пункт менен толукталсын:
«61. Мүчө мамлекет тарабынан ошол эле бир макроэкономикалык көрсөткүчтүн сандык маанисин аша чабуу улантылган учурда сунуштамалар 2 жылда 1 жолудан көп эмес иштелип чыгат.».
3. 7-пункттун биринчи жана үчүнчү абзацтарындагы «3 кезектеги жыл» деген сөздөр «4 кезектеги жыл» деген сөздөр менен алмаштырылсын.
4. 10-пункттагы «биргелешкен чаралардын долбоору» деген сөздөр «биргелешкен чаралар тууралуу Жогорку Евразия экономикалык кеңешинин актысынын долбоору» деген сөздөр менен алмаштырылсын, «биргелешкен чаралардын долбоорунун» деген сөздөр «ушул долбоордун» деген сөздөр менен алмаштырылсын.
[bookmark: _Hlk141554331]5. 11-пункттагы «биргелешкен чаралардын долбоору» деген сөздөр «биргелешкен чаралар тууралуу Жогорку Евразия экономикалык кеңешинин актысынын долбоору» деген сөздөр менен алмаштырылсын.
6. 12-пункттагы «3 жылда 1 жолу» деген сөздөр «4 жылда 1 жолу» деген сөздөр менен алмаштырылсын.
7. Төмөнкү мазмундагы 121-пункт менен толукталсын:
«121. Биргелешкен чаралар тууралуу Жогорку Евразия экономикалык кеңешинин актысы кабыл алынгандан кийин Комиссия мүчө мамлекеттердин ыйгарым укуктуу органдарынын расмий сайттарында жайгаштырылган ченемдик укуктук актыларды жана маалыматтык материалдарды талдоонун негизинде мүчө мамлекеттердин биргелешкен чараларды ишке ашыруусуна мониторинг жүргүзөт жана мүчө мамлекеттерге тиешелүү маалымат жөнөтөт.».

